Document ID: /roh_data/filtered/fineweb-2-filterrobots_roh.jsonl.gz/60932

-
- Zoom
- Impressiuns da la festa da lutga da la Svizra dal nordost a Silvaplauna. (RTR, A. Caprez)
A Silvaplauna cumbattan oz ils megliers lutgaders da la Svizra dal nordost e dad auters chantuns per il titel dal retg da lutga da la Svizra dal nordost.
190 lutgaders èn da la partida tar quella festa al pe dal Corvatsch. Da quels èn 23 lutgaders grischuns. Sper ils favurits Arnold Forrer, Daniel Bösch, Christian Stucki e Matthias Sempach, spetg’ins er dals lutgaders grischuns bunas prestaziuns.
Ils trumfs grischuns èn ils lutgaders cun cranz federal Beat Clopath da Panaduz, Edi Philipp da Vaz sut e Mike Peng da Malix. En la segunda retscha grischuna èn lutgaders che han gia festivà success parzials, sco Roman Hochholdinger da Favugn e Pascal Hirt da Tschiertschen.
Per Mathias Heis da Cinuos-chel è la lutga a Silvaplauna ina premiera. El ha cumenzà quest sport avant var in onn ed è il sulet lutgader rumantsch ch’è da la partida.
(fa/rtr)